Rydym yn argymell eich bod yn dysgu cymaint â phosibl am fabwysiadu cyn, yn ystod ac ar ôl y broses fabwysiadu. Mae'r rhestr ganlynol yn cynnwys cyfryngau a llyfrau y mae nifer o'n rhieni mabwysiadol a gweithwyr cymdeithasol wedi eu cael yn ddefnyddiol. Os gwelwch nad ydym wedi cynnwys llyfr gwych rydych chi wedi ei ddarllen neu bodlediad rydych chi wedi gwrando arno am fabwysiadu neu os hoffech adolygu llyfr, rhowch wybod i ni trwy anfon e-bost i: contact@adopt4vvc.org.
Mae Flying Solo yn adrodd stori fabwysiadu o safbwynt y fam yn y person cyntaf. Drwy gydol y llyfr mae Julia'n rhannu ei phrofiadau o newid o fod yn fenyw sengl sy'n dilyn ei gyrfa i droi'n rhiant mabwysiadol sengl.
Mae hi'n siarad am realiti mabwysiadu gyda'i elfennau cadarnhaol a heriol, ymdrin ag agweddau cymdeithasol tuag at rianta fel person sengl, mabwysiadu ei mab a sut newidiodd y mabwysiadu bob agwedd ar ei bywyd. Mae'r llyfr yn hanes agored, gonest ac yn gwneud i bob person sy'n ystyried mabwysiadu feddwl am hyn.
Mae Lisa Faulkner, actores a chyflwynwraig o Loegr ac enillydd Celebrity Masterchef 2010, wedi ysgrifennu llyfr yn dwyn y teitl 'Maent to be'. Mae stori Lisa yn adrodd stori onest am ei thaith o geisio beichiogi i driniaeth ffrwythlondeb, ystyried trefniant benthyg croth a dechrau a chwblhau'r broses fabwysiadu. Drwy'r llyfr cyfan mae Lisa'n siarad yn agored am ei pherthnasau â'i gŵr (ei chyn-ŵr erbyn hyn), ffrindiau a theulu a'i siwrnai bersonol at ystyried mabwysiadu. Mae merch Lisa nawr yn ei harddegau ac mae Lisa yn gallu edrych yn ôl ar ei phrofiadau gan edrych tua'r dyfodol hefyd.
Siaradodd Lisa am ei thaith ar This Morning hefyd: Lisa Faulkner This Morning
Mae Lemn Sissay MBE, awdur, bardd a darlledwr wedi ysgrifennu cofiant sy'n adlewyrchu ei brofiadau o'r system ofal yn y DU yn y 1960au – 1980au fel plentyn a pherson ifanc a sut mae'r profiadau hyn wedi siapio ei ragolwg a'i fywyd fel oedolyn.
Dylid nodi bod diwygiadau sylweddol wedi digwydd ar draws y gwasanaethau cymdeithasol a'r gymdeithas ers profiadau plentyndod Lemn. Fodd bynnag mae'r llyfr hwn yn rhoi cipolwg o'r system gofal ar y pryd ac angen cynhenid pawb i ddeall eu hunaniaeth, i deimlo'n rhan o deulu a derbyn cariad, gofal a sefydlogrwydd diderfyn
Podlediadau, Gwylio Ffilmiau, Chyfresi a Youtube i Oedolion
The Adoption - BBC Radio 4
Cyfres o ddau bodlediad ar bymtheg gan y BBC ydy The Adoption. Mae'n dilyn hanes go iawn mabwysiadu Bethany a Ben dros gyfnod o bedwar mis ar bymtheg. Mae'r gyfres yn amlygu'r broses fabwysiadu yn y DU trwy lygaid y rhai mae hi'n effeithio arnyn nhw, yn cynnwys y plant, y rhieni biolegol, y teulu ehangach, gweithwyr cymdeithasol, rhieni maeth a rhieni mabwysiedig. Mae pob pennod rhwng deng munud a chwarter awr o hyd. Cewch y gyfres gyfan yma: BBC Radio 4 neu ar yr ap Podcast ar iOS.
Y Fro, y Cymoedd a Chaerdydd - Youtube
Find me a family - ar gael ar Youtube (cynhyrchwyd gan y BBC yn wreiddiol)
Mae cyfres dwy ran yn edrych ar fywydau 11 o blant yng Ngogledd Iwerddon. Mae system gofal Gogledd Iwerddon ychydig yn wahanol i Gymru, fodd bynnag, mae'r rhaglen ddogfen yn esbonio rhai o brofiadau cynnar ym mywyd y plant yn ogystal â'r rhesymau pam y cynllunnir mabwysiadu plant. Mae'r rhaglen ddogfen hefyd yn cynnwys amrywiaeth o wahanol bynciau mabwysiadu gan gynnwys cysylltiadau y teulu biolegol a'r teulu mabwysiadol â phlant sydd eisoes yn byw gyda nhw.
Find me a Family - Rhan 1
Find me a Family – Rhan 2
Mae ReMoved yn ffilm fer sy'n dilyn taith emosiynol merch naw oed, Zoe sy'n gorfod gadael ei chartref genedigol ac yn cael ei rhoi yn y system gofal maeth (UDA). Yn yr ail ddarn 'Remember My Story', mae Zoe yn mynd drwy system y llysoedd, bywyd mewn cartrefi maeth, ymdrechion ei mam fiolegol i wella ei bywyd, colli ei brawd a'i dyfodol. Er bod maethu a mabwysiadu yn America yn wahanol iawn i system y DU. Mae'r ffilmiau hyn yn pwysleisio rhywfaint o'r trafferthion emosiynol y mae plant yn eu hwynebu wrth fynd i'r system gofal.
Mae'r ffilmiau yn edrych ar sut y gall y profiadau hyn effeithio ar ymddygiad y plant a sut y maent yn canfod y byd o'u hamgylch yn ogystal â pham y mae rhianta therapiwtig a chymorth mor bwysig: ReMoved Series
Mae Instant Family yn ffilm gomedi gyda Mark Wahlberg a Rose Byrne sy'n chwarae'r pâr priod Pete ac Ellie Wagner, sy'n maethu ac wedyn yn mabwysiadu tri phlentyn.
Mae'r cyfarwyddwr, Sean Anders yn rhiant mabwysiadol ac ysgrifennodd y stori ar sail rhai o brofiadau ei deulu ei hun. Mae'r ffilm yn amlygu'r angen am faethu a rhieni mabwysiadol yn rhyngwladol.
Er bod y broses fabwysiadu yn wahanol i'r mabwysiadu yn America, mae'r ffilm yn wych i'r rheiny sy'n ceisio magu eu dealltwriaeth o'r agweddau cadarnhaol ar faethu plant a mabwysiadu ochr yn ochr â'r trafferthion wrth addasu i fywyd teuluol gyda'i gilydd.
Mae Lion yn ffilm bywgraffiad wedi ei seilio ar y llyfr ffeithiol 'A Long Way Home' a ysgrifennwyd gan Saroo Brierley.
Mae'r ffilm yn dilyn hanes Saroo, bachgen pump oed sy'n cael ei wahanu o'i frawd ar strydoedd Calcutta. Mae Saroo yn cael ei roi mewn cartref plant cannoedd o filltiroedd i ffwrdd ac yn cael ei fabwysiadu gan gwpl sy'n byw yn Awstralia. Mae'r ffilm yn dilyn taith Saroo i Awstralia, ymgartrefu mewn teulu a diwylliant newydd. Mae rhieni mabwysiadol Saroo yn mabwysiadu plentyn arall y mae trawma wedi dylanwadu'n sylweddol ar ei ymddygiad ac mae'r ffilm yn edrych ar sut y mae hyn yn effeithio ar ddynameg y teulu bellach. Yn ystod ei ugeiniau mae Saroo yn dechrau ceisio dod o hyd i'w fam fiolegol ac yn y pen draw mae'n dod o hyd i'w dref frodorol.
Mae'r ffilm yn arddangos colled, galar, trawma, ymddygiad, teulu, cariad, cymod a'r angen sylfaenol sydd gan berson i ddeall hanes ei fywyd.
Podlediad Not Another Mummy – Cyfres 4, 10 Medi 2019
Ar y cyd â F&F yn Tecso, mae Alison Perry o bodlediad 'Not Another Mummy' yn cyfweld â Tom Cox, tad mabwysiadol Kai ac eiriolwr mabwysiadu sy'n dogfenu bywyd ei deulu ar Instagram. Mae Alison a Tom yn trafod y broses, y broses baru, paneli, cwrdd â'r rhieni biolegol, rôl gofalwyr maeth, cyswllt blwch llythyrau, cyflwyniadau a'r lleoliad a setlo mewn.
Mae'r rhaglen hon yng Nghyfres 4 app y podlediad (dyddiad rhyddhau 10 Medi 2019).
Blogiau a Flogiau / Eiriolwyr a Dylanwadwyr i Oedolion
Unlikely Dad - Tom Cox
Mae Tom yn dad mabwysiedig i Kai. Mae'n cynnwys ffotograffau hyfryd, llawer o sylwadau am fabwysiadu, bywyd dad o ddydd i ddydd yn ogystal â rhai postiadau ar y cyd: The Unlikely Dad
Cafodd hefyd ei gyfweld gan Alison Perry, Podlediad Not Another Mummy, Cyfres 4 ar 10 Medi 2019. Ar gael ar yr app podlediad.
Suddernly Mummy
Mae Suddenly Mummy yn fam sengl sy'n siarad am ei phrofiadau yn maethu ac yn mabwysiadu. Mae hi'n postio am ei phrofiadau fel rhiant mabwysiedig sengl ac yn sôn am themâu megis ymddygiad, addysg a thrawma: Suddenly Mummy
Mae Stevie (ac weithiau ei bartner Sam) yn trafod proses mabwysiadu y DU yn ei flogiau. Mae'r cwpl yn gwneud flogiau wrth iddynt fynd drwy'r broses o fabwysiadu gyda'u cyngor lleol. Er bod y broses fabwysiadu yn amrywio ychydig ledled y DU mae flogiau Stevie yn rhoi cipolwg gwych i mewn i'r broses ac mae'n bosibl uniaethu â nhw: Stevie Blaine
Hyrwyddo a chefnogi arfer mabwysiadu gorau trwy Gymru.
Sefydliad cenedlaethol yn cynnig gwybodaeth a hyfforddiant.
Cymorth ar gyfer pobl sydd wedi eu mabwysiadu a'u teuluoedd.
Gwybodaeth i oedolion â ffydd / crefydd
Nod y gyfres â chwe phennod a grëwyd gan Islam Channel, 'Please can I have a mummy and daddy?' yw hyrwyddo mabwysiadu o fewn y gymuned Fwslimaidd. Mae'r gyfres yn tynnu sylw at addysgu bod mabwysiadu'n cael ei ganiatáu gan Islam. Mae'r gyfres yn edrych ar ofynion Islamaidd o ran mabwysiadu, gan gynnwys addysgu ynglŷn â newid enwau, etifeddiaeth a raḍāʿ / mahrams.
Elusen yn y DU yw Home for Good sy'n ymgyrchu dros gynyddu ymwybyddiaeth o fabwysiadu a maethu yn y gymuned Gristnogol. Mae gan yr elusen weithwyr rhanbarthol a hyrwyddwyr ledled y DU sy'n helpu eglwysi lleol i godi ymwybyddiaeth o fabwysiadu a maethu yn eu cymunedau. Anogir eglwysi sy'n gysylltiedig â Home for Good i gynnal digwyddiadau a 'Dyddiau Sul Mabwysiadu'. Mae'r elusen yn cynnal cynhadledd unwaith y flwyddyn hefyd.
Mae Krish Kandiah, Prif Swyddog Gweithredol Home for Good wedi ysgrifennu llyfr o'r enw 'Home for Good' sy'n trafod mabwysiadu o'i brofiad personol ei hun o fabwysiadu.
Gwylio Ffilmiau a Chyfresi i Blant
Straeon Amser Gwely ar CBeebies a Will Young yn darllen (Stori: Two Dads gan Carolyn Robertson)
Bydd Young yn darllen 'Two Dads' gan Carolyn Robertson ar Bedtime Stories CBeebies yn 2019. Mae 'Two Dads' yn stori am fachgen bach sydd wedi cael ei fabwysiadu ac sy'n darganfod bod dau dad yn golygu dwbl yr hwyl: Two Dads